BU SAK NR.  87/05                                                        

PROTOKOLL

Protokoll fra møte i Bydelsutvalg Grünerløkka 15.09.2005 kl. 18.00-23.00 i bydelsadministrasjonens lokaler i Markveien 57.  

DAGSORDEN:

ÅPEN HALVTIME.

Det var møtt fram fire personer til åpen halvtime. Ingen saker ble meldt. 

OPPROP.

Til stede: Jens E. Lange (F) leder f.o.m. sak nr. 75/05, Paal Haavorsen (A) fung. møteleder t.o.m. sak nr. 74/05, Per G. Dahl (A), Leif Kverndal (A), Sindre Flø (SV), Brit Håland (SV), Knut Tvedten (H), Ulf Novsett (H), Ted Heen (F) t.o.m. sak nr. 81/05, Wenche Olafsen (F), Ragnar Leine (RV), Jarl W. Alnæs (V). 

Til stede av varamedlemmer: Anne Karin Sele (F) møtte for Jens. E. Lange t.o.m sak nr. 74/05 og for Ted Heen f.o.m. sak nr. 82/05.

Forfall: Ulf Granli (H), Fatma Suslu (SV).

I stedet møtte: Kyrre Lind (SV).

MERKNADER TIL DAGSORDEN.

Endret representasjon for RV i AU og Oppvekst- og kulturkomiteen og for SV i Tilsynsutvalg for Grünerløkka og Paulus sykehjem behandlet som tilleggssak nr. 85/05.

BU SAK NR. 67/05  PROTOKOLL FRA MØTE I BYDELSUTVALGET 16.06.2005.
Arkivnr.

Vedtak: 
Protokollen enstemmig godkjent.

BU SAK NR. 68/05  PROTOKOLL FRA MØTE I TEKNISK- OG MILJØKOMITEEN 21.06.2005.
REF. TMK SAK NR. 42/05.
Arkivnr.

Vedtak:
Protokollen tatt til orientering med følgende merknader fra A: I sak nr. 33/05 skal vedtakspunkt 2 rettes til: 
Det omforente tilleggsforslaget fra SV, A, RV og V vedtatt med 5 (2 SV, 1 A, 1 RV, 1 V) mot 2 (1 F, 1 H) stemmer.

I sak nr. 36/05 skal følgende vedtakspunkter rettes til:  
2. Bydelsdirektørens forslag punkt 2 vedtatt med 6 (2 SV, 1 A, 1 H, 1 RV, 1 V) mot 1 (F) stemme for F’s forslag.    
3. Bydelsdirektørens forslag punkt 3 vedtatt med 6 (2 SV, 1 A, 1 H, 1 RV, 1 V) mot 1 (F) stemme for F’s forslag.    
4. Bydelsdirektørens forslag punkt 4 vedtatt med 6 (2 SV, 1 A, 1 H, 1 RV, 1 V) mot 1 (F) stemme for F’s forslag.    
8. Bydelsdirektørens forslag punkt 8 vedtatt med 6 (2 SV, 1 A, 1 H, 1 RV, 1 V) mot 1 (F) stemme for F’s forslag.    
9. RV’s tilleggsforslag vedtatt med 6 (2 SV, 1 A, 1 H, 1 RV, 1 V) mot 1 (F) stemme.    

I sak nr. 37/05 skal vedtakspunkt 2 rettes til: 
Bydelsdirektørens forslag punkt 2 vedtatt med 6 (2 SV, 1 A, 1 H, 1 RV, 1 V) mot 1 (F) stemme.

BU SAK NR. 69/05  PROTOKOLL FRA MØTE I  OPPVEKST- OG KULTURKOMITEEN 18.08.2005.
REF. OKK SAK NR. 58/05.
Arkivnr.

Vedtak:
Protokollen tatt til orientering.

BU SAK NR. 70/05  PROTOKOLL FRA MØTE I TEKNISK- OG MILJØKOMITEEN 29.08.2005.
REF. TMK SAK NR. 51/05.
Arkivnr.

Vedtak:
Protokollen tatt til orientering.

BU SAK NR. 71/05  PROTOKOLL FRA MØTE I HELSE-, SOSIAL- OG SYSSELSETTINGSKOMITEEN 31.08.2005.
REF. HSS SAK NR. 55/05.
Arkivnr.
Vedtak:
Protokollen tatt til orientering.

BU SAK NR. 72/05  PROTOKOLL FRA MØTE I ARBEIDSUTVALGET 07.09.2005.
REF. AU SAK NR. 11/05.
Arkivnr.

Vedtak:
Protokollen tatt til orientering med følgende merknad fra RV: Under eventuelt, punkt 2, ble egenandeler ved Sinsen kulturskole tatt opp. Bydelens internettsider er ikke oppdatert på dette punktet når det gjelder gruppetilbud.

BU SAK NR. 73/05  PROTOKOLL FRA MØTE I ELDRERÅDET 12.09.2005.
Arkivnr.

Vedtak:
Protokollen tatt til orientering.

BU SAK NR. 74/05  ØKONOMIRAPPORT PER 31.07.2005.
Arkivnr.

Bydelsdirektørens forslag til vedtak:
Økonomirapportering per 31.07.2005 tas til orientering.

Vedtak:
Rapporten tatt til orientering

BU SAK NR. 75/05  KLAGE OVER DISPENSASJON FRA REGULERINGSPLAN – HAMMERFESTGATA 1, EIENDOM 227/207/0/0.
REF. TMK SAK NR. 43/05.  
Arkivnr. 532.7 Saksnr. 04/2465

Saken var oppe til behandling på møte i Teknisk- og miljøkomiteen 29.08.2005.

Bydelsdirektørens/Teknisk- og miljøkomiteens flertallsinnstilling (2 SV, 1 A, 1H, 1 RV, 1 V):
Bydelsutvalget finner ikke at det foreligger særlige grunner i henhold til Plan- og bygningslovens § 7 for å innvilge dispensasjon fra gjeldende reguleringsplan og tar klagen til følge.

Saken sendes Plan- og bygningsetaten for oppfølging av bydelens vedtak.
 
Plan- og bygningsetatens/Teknisk- og miljøkomiteens mindretallsinnstilling (1F):
Bydelsutvalget finner ikke grunn til å omgjøre Plan- og bygningsetatens rammetillatelse av 12.01.2005 om i medhold av plan- og bygningslovens § 7, jfr. § 31, å gi dispensasjon fra reguleringsplanens bestemmelser om etasjetall, jfr. S-3026 § 4.

Klagen fra Hammerfestgata Borettslag anbefales ikke tatt til følge.
Saken sendes Fylkesmannen til endelig avgjørelse.

Vedtak: 
Bydelsdirektørens/Teknisk- og miljøkomiteens flertallsinnstilling vedtatt med 11 (4 A, 3 SV, 2 H, 1 RV, 1 V) mot 3 (F) stemmer for Plan- og bygningsetatens/Teknisk- og miljøkomiteens mindretallsinnstilling.

BU SAK NR. 76/05  FORSLAG TIL NY LEIEAVTALE I MAILUNDVEIEN 23.
Arkivnr. Saksnr.

Bydelsdirektørens forslag til vedtak:
1.	Bydelsdirektøren delegeres myndighet til å avklare leiekontraktens punkt 9 før avtalen inngås.
2.	Bydel Grünerløkka inngår leiekontrakt med Bergstad Eiendom AS for Mailundveien 23 i perioden 1.1.2006 til 31.12.2009.

Vedtak:
Bydelsdirektørens forslag enstemmig vedtatt.

BU SAK NR. 77/05  ALTERNATIVE MODELLER FOR IKT-ORGANISERING I BYDELENE - HØRING.
Arkivnr.032  Saksnr. 05/610

Bydelsdirektørens forslag til vedtak:
Bydelsutvalget slutter seg til bydelsdirektørens synspunkter og kommentarer til høringsnotatet.

Omforent tilleggs-/endringsforslag fra A og SV:
            Nytt 3. og 4. avsnitt under oppsummering:
1.	Bydelsutvalget setter store spørsmålstegn ved kost/nytte vurderingene og bemerker at høringsnotatet er fritt for de positive sidene ved dagens ordning. Dette er sterkt kritikkverdig og gir dermed ikke et tilstrekkelig grunnlag for en helhetlig vurdering.
 
2.	Bydelsutvalget mener at det skinner tydelig igjennom at denne saken er en del av byrådets strategi om å sentralisere bydelenes oppgaver og tjenester. Vi er sterkt i tvil om en slik organisering og byråkratisering av arbeidet vil gi økt tjenestekvalitet og bedre ressursutnyttelse.
 
3.	Avsnitt 4 og 5 foreslås kuttet.

Tilleggsforslag fra RV:
Det tas inn følgende tillegg i A og SV’s punkt 2 (er understreket):
…..om å sentralisere og privatisere  bydelenes oppgaver og tjenester.

Vedtak:
1.	A og SV’s omforente forslag punkt 1 vedtatt med 9 (4 A, 3 SV, 1 RV, 1 V) mot 5 (3 F, 2 H) stemmer.
2.	A og SV’s omforente forslag punkt 2 vedtatt med 9 (4 A, 3 SV, 1 RV, 1 V) mot 5 (3 F, 2 H) stemmer.
3.	A og SV’s omforente forslag punkt 3 vedtatt med 9 (4 A, 3 SV, 1 RV, 1 V) mot 5 (3 F, 2 H) stemmer.
4.	RV’s tilleggsforslag vedtatt med 8 (4 A, 3 SV, 1 RV) mot 3 (1 F, 1 H, 1 V) stemmer.
5.	Bydelsdirektørens forslag, minus vedtatte endringer, jfr. punkt 1-4, enstemmig vedtatt.

BU SAK NR. 78/05  HØRING – BYRÅDSAK OM INNFØRING AV SYSTEMSTØTTE PÅ INNKJØPSOMRÅDET OG ETABLERING AV FAKTURA- OG REGNSKAPSSENTRAL.
Arkivnr. 032.0 Saksnr. 05/1303

Bydelsdirektørens forslag til vedtak:
Bydelsutvalget slutter seg til bydelsdirektørens merknader.
 
Tilleggs-/endringsforslag fra A:
Nytt 1. og 2. avsnitt under oppsummering:
1.	Bydelsutvalget setter store spørsmålstegn ved kost/nytte vurderingene og bemerker at høringsnotatet er fritt for de positive sidene ved dagens ordning. Dette er sterkt kritikkverdig og gir dermed ikke et tilstrekkelig grunnlag for en helhetlig vurdering.
 
2.	Bydelsutvalget mener at det skinner tydelig igjennom at denne saken er en del av byrådets strategi om å sentralisere og byråkratisere bydelenes oppgaver og tjenester. Vi er sterkt i tvil om at en slik organisering av arbeidet vil gi økt tjenestekvalitet og bedre ressursutnyttelse.
 
Vedtak:
1.	Bydelsdirektørens forslag fram til Oppsummering på side 3 enstemmig vedtatt.
2.	Bydelsdirektørens forslag til 1. avsnitt under Oppsummering falt med 5 (3 F, 2 H) mot 9 (4 A, 3 SV, 1 RV, 1 V) stemmer for A og SV’s omforente forslag punkt 1 og 2.
3.	Bydelsforslag til 2., 3. og 4. avsnitt under Oppsummering enstemmig vedtatt.  

BU SAK NR. 79/05  HØRING – FORSLAG TIL ENDRING AV FORSKRIFT 7. MAI 2003 NR. 1895 OM TILDELING AV KOMMUNAL BOLIG I OSLO KOMMUNE – NYTT FJERDE LEDD I § 2.
Arkivnr. 370 Saksnr. 05/1552

Bydelsdirektørens forslag til vedtak:
Bydelsdirektørens høringsuttalelse tas til etterretning.

Vedtak:
Bydelsdirektørens forslag enstemmig vedtatt.

BU SAK NR. 80/05  VIRKNINGEN AV KOMMUNENS FORSKRIFT FOR ÅPNINGSTIDER FOR SERVERINGSSTEDER.
Arkivnr.444.0 Saksnr. 05/1593

Arbeidsutvalgets enstemmige innstilling:
1.	På bydelsutvalgets møte får hvert parti anledning til å kommentere høringsdokumentet med ett innlegg uten at saken realitetsbehandles. 

2.	Bydelsutvalget delegerer høringsmyndigheten til Helse-, sosial- og sysselsettingskomiteen.

H’s forslag til forretningsorden:
Saken tas ikke opp, men oversendes Helse-, sosial- og sysselsettingskomiteen uten at det gis anledning til innlegg.

A’s forslag til vedtak:
Bydelsutvalget anmoder Helse-, sosial- og sysselsettingskomiteen om å avholde et folkemøte i forkant av sitt møte 28. september. Formålet er å høre bydelens og næringens holdninger.

Vedtak:  
1.	H’s forslag vedtatt med 10 (4 A, 3 SV, 2 H, 1 RV) mot 4 (3 F, 1 V) stemmer for arbeidsutvalgets innstilling punkt 1. 
2.	Arbeidsutvalgets innstilling punkt 2 enstemmig vedtatt.
3.	A’s forslag vedtatt med 9 (4 A, 3 SV, 1 RV, 1 V) mot 5 (3 F, 2 H) stemmer. 

Innspill i saken fra A og forslag fra F oversendes Helse-, sosial- og sysselsettingskomiteen.

Merknad fra F og H til A’s forslag om folkemøte:
F og H er prinsipielt for folkemøte, men i dette tilfellet kom saken over bordet og tiden blir for knapp til å arrangere et formålstjenlig folkemøte. 

BU SAK NR. 81/05  HØRING OM FORSLAG TIL NY LOV OM ARBEIDS- OG VELFERDSORDNINGEN OG TILPASNINGER I VISSE ANDRE LOVER.
Arkivnr. Saksnr.

Bydelsdirektørens forslag til vedtak:
Bydelsdirektørens høringsuttalelse tas til etterretning.

A’s forslag til vedtak:
Bydelsdirektørens siste kulepunkt støttes, men i følgende sammenheng:
Bydelsutvalget i bydel Grünerløkka støtter hovedintensjonen i forslaget til ny organisering av NAV. Vi har imidlertid følgende kommentarer:

1.	Det understrekes i høringsnotatet at kommunen og statsetaten skal få stor frihet til å organisere tjenestene lokalt. Bydelsutvalget mener at lokal frihet er viktig, men friheten må ikke gå på bekostning av borgernes muligheter til å få like rettigheter, servicetilbud mv. uansett bosted, hjelpebehov o.l.

2.	Det slås fast at den nye organiseringen vil legge til rette for effektiviseringsgevinster uten noen form for dokumentasjon. I St. prp. nr. 46 kobles denne effektiviseringen til at flere vil komme i arbeid. Bydelsutvalget er bekymret for at en slik effektivisering ikke er så åpenbar. 

3.	Ikke minst vil en sterk frihetsgrad ang. lokal organisering kunne føre til at arbeidslinjen til NAV vil slukes av trygdeetatens og sosialetatens stønadslinje fordi disse etater er etablert i alle kommuner i motsetning til dagens Aetat.

4.	Bydelsutvalget etterlyser også den bebudede arbeidssøkerstønaden for personer som ikke har dagpengerettigheter. Vi er usikre på om en slik stønad skal inn i denne lov, men vi vil benytte anledningen til å understreke viktigheten av å få innført en slik stønad. Dette fordi vi ser at mange unge ikke har livsoppholdsgrunnlag etter fullført skole/studier og dermed blir sosialklienter dersom de ikke lykkes å komme raskt ut i arbeid. En slik klientifisering er svært uheldig. Videre vil en slik stønad kunne ha stor betydning for å motivere sosialklienter med større hjelpebehov slik at de ser en mulighet for høyere ytelser dersom de "blir presentable for en arbeidsgiver", får orden på vanskelige sider ved livet sitt, motiveres for å forsøke seg i arbeidslivet mv.

Vedtak:
1.	Bydelsdirektørens forslag enstemmig vedtatt.
2.	A’s forslag punkt 1 vedtatt med 11 (4 A, 3, SV, 3 F, 1 RV) mot 3 (2 H, 1 V) stemmer.
3.	A’s forslag punkt 2 vedtatt med 12 (4 A, 3 SV, 3 F, 1 RV, 1 V) mot 2 (H) stemmer.
4.	A’s forslag punkt 3 vedtatt med 8 (4 A, 3 F, leders dobbeltstemme) mot 7 (3 SV, 2 H, 1 RV, 1 V) stemmer.
5.	A’s forslag punkt 4 enstemmig vedtatt.

BU SAK NR. 82/05  GJENNOMGANG AV BYDELENS LEIEKONTRAKTER. 
Arkivnr. Saksnr.

Bydelsdirektørens forslag til vedtak:
Saken tas til orientering.

Vedtak:
Saken tatt til orientering.

BU SAK NR. 83/05  OPPSIGELSE AV LEIEKONTRAKTER BARNEHAGER/NEDLEGGING AV BARNEHAGEDRIFT – KONSEKVENSER.
Arkivnr. Saksnr.

Saken ble lagt fram uten innstilling. Bydelsdirektørens hensikt med saken var å belyse konsekvenser av eventuell stenging av kommunal barnehagevirksomhet, som bakgrunn for prioriteringer i bydelsutvalget.

F’s forslag til vedtak:
Saken tas til orientering.

Vedtak:
Saken tatt til orientering.

Merknad fra RV:
Flertallet i BU har ved sitt vedtak om å si opp avtaler, satt seg selv og bydelens innbyggere i en svært vanskelig situasjon. Istedenfor å støtte RV’s forslag om å be om mer overføringer fra kommunen, så har flertallet vært lojale mot byrådet framfor å være lojale mot brukerne av tjenesten.

Merknad fra RV og SV:
Målet om full barnehagedekning må ligge fast, noe annet er å svikte småbarnsfamiliene i bydelen. Stortingets vedtak om maksimalpris og full barnehagedekning må innfris ved at bydelen må kreve at det følger bevilgninger med. 

BU SAK NR. 84/05  ORIENTERING, INVOLVERING AV ANSATTE I ARBEIDET MED EFFEKTIVISERINGS- OG INNSPARINGSFORSLAG.
Arkivnr. Perm

Bydelsdirektørens forslag til vedtak:
Bydelsutvalget tar orienteringen om involvering av ansatte i arbeidet med effektiviserings- og innsparingsforslag til etterretning.

Vedtak:
Saken tatt til etterretning.

Merknad fra RV:
Som arbeidsgiver har bydelen alltid en plikt til å involvere de ansatte og deres organisasjoner i omstillingsprosesser. Dette mener RV er en selvfølge også i denne saken. Det kan virke som at de ansatte kom noe sent inn, da vedtakene om kutt allerede var gjort, og mange kutt var gjennomført. Flertallet i BU har lagt opp til en prosess som overfører mye ansvar fra ledelsen til de ansatte. Dette kan slå forskjellig ut for prosessen. Det kan virke som det legges opp til et for stort fokus på innsparing, som vil kunne gå på bekostning av kvaliteten på tjenestene og på arbeidsmiljøet for de ansatte. En demokratisk modernisering og styrking av kommunal virksomhet bygd på brukernes behov og de ansattes erfaringer vil med jevne mellomrom være ønskelig og nødvendig.  

BU SAK NR. 85/05  ENDRET REPRESENTASJON FOR RV I AU OG OPPVEKST- OG KULTURKOMITEEN OG FOR SV I TILSYNSUTVALG FOR GRÜNERLØKKA OG PAULUS SYKEHJEM.
Arkivnr. Perm

RV’s forslag til vedtak:
1.	Christin Aamodt, Valdresgata 3 C 0557 Oslo, oppnevnes som ny 2. vararepresentant for RV i arbeidsutvalget etter Eirik Nordby.

2.	Christin Aamodt oppnevnes som ny representant for RV i Oppvekst- og kulturkomiteen etter Helga Fering og Matias Hermanrud Fjeld, Korsgata 12A 0551 Oslo, som ny vararepresentant etter Ragnar Leine.

SV’s forslag til vedtak:
Nytt fast medlem i tilsynsutvalget etter Fatma Suslu blir Kyrre Lind.
Nytt varamedlem blir Silje Schei Tveitdal.

SV beholder fremdeles leder i utvalget.

Vedtak:
1.	RV’s forslag enstemmig vedtatt.
2.	SV’s forslag enstemmig vedtatt.

BU SAK NR. 86/05  UTTALELSE TIL BOLIGBYGG I FORHOLD TIL FORESLÅTT SALG AV 155 KOMMUNALE BOLIGER I SANNERTERRASSEN. 
Arkivnr. 173 Saksnr. 05/1549

Bydelsdirektørens forslag til vedtak:
1.	Bydelsutvalget anbefaler salg av Sannerterrassen.
2.	Salgsprosessen bør gjennomføres i tatt samarbeid med leietakere og bydel.
3.	Det bør øremerkes midler slik at boligkontoret kan innvilge lån og tilskudd dersom beboerne ønsker å stifte borettslag.
4.	En del av inntektene fra salget bør øremerkes til kjøp av flere 3 og 4 roms leiligheter i bydelen.

Utsettelsesforslag fra A:
Saken utsettes og uttalemyndighet delegeres til Helse-, sosial- og sysselsettingskomiteen. Dersom det gis utsatt høringsfrist sendes saken bydelsutvalget for endelig behandling.
Vedtak:
A’s utsettelsesforslag enstemmig vedtatt.

EVENTUELT.

Det ble informert om arrangementet ”Elvelangs i fakkellys” 22. september.

Klage på utvidet åpningstid for Parkteatret Bar fra Sameiet Grüners gate 3 ble omdelt.

BU-leder Jens E. Lange gratulerte bydelsdirektøren med 60-årsdagen 8. juli og overrakte blomster og presang fra bydelsutvalget.

Oslo 26.09.2005

Elisabeth Appa Beveney 
møtesekretær